במהלך המחקר, הגיע למל למסקנה שהוא עצמו בעצם אחד השרידים האחרונים של חסידות ראדומסק והחליט לקחת על עצמו את תפקיד אדמו"ר החסידות.
לצורך הפרויקט, ערך יוסי למל מחקר מקיף באורך שנתיים בנושא חסידות ראדומסק ותפקיד סבו בפרט. הוא למד פולנית ויידיש וערך היכרות עם ספרי החסידות השונים. למל גם חקר את מנהגי החסידות, את המושגים הייחודים להם, הלבוש והתרבות. כמו כן, הוא טס לפולין וחקר את המיקומים החשובים לקהילה ומה שנותר מהם: בית הכנסת בשידלוב שבו נהג סבו להתפלל, קברו של אדמו"ר הקהילה ויערות באנדין הצמודים.
בסוף המחקר, לבש על עצמו את תפקיד האדמו"ר והחל בתהליך היצירה.
תהליך היצירה.
במהלך היצירה לבש למל את בגדי האדמו"ר, ביים סצינות שונות ובעצם שיחזר את החסידות שאבדה. בכל סצנה בחר למל פעילות מחיי החסידות, לבש את בגדי החסידות וצולם מספר פעמים מבלי להזיז את המצלמה. לאחר מכן, התמונה נערכה בפוטושופ במטרה לייצר סצנה אחת קוהרנטית אך סוריליאסטית בה למל משחק את כל הדמויות. הפרויקט הוא פרויקט מתמשך ונכון להיום העבודה על הפרויקט עדיין נמשכת. לצורך הצילום השתמש למל באסיסטנטים Michal Korta, Yisrael Cohen וגם צילם חלק מהתמונות בעצמו.
בין הפעילויות השונות שצילם למל ניתן לראות.
לאחר הצילומים הוצגה התערוכה ב-jan Koniarek Gallery in Trnava, Synagogue Towers - Center of Contemporary Art - בית כנסת ישן בסלובקיה שמשמש היום להצגה של אמנות עכשווית.
תגובות.
בעקבות הפרויקט נכנס למל כחבר מלא לחסידות והשתתף בהילולות ובאירועי הקהילה השונים שאורגנו על ידי שרידי הקהילה.
כמו כן, הוזמן למל לפגישה עם ראש עיריית ראדומסק במטרה להעניק לו מטבע שעיצב לבנק ישראל עם דמויותיהם של אדם וחוה. ראש העיר הזמין את למל מכיוון שחשב שהוא אכן נכדו של האדמו"ר של חסידות ראדומסק. אירוע שגרם לעיתונות החרדית להתייחס אל למל בתור הרב יוסי למל.
גם העיתונות הפולנית התייחסה אל למל בטעות בתור נכדו של האדמו"ר מראדומסק בעקבות הפרויקט.
בן יוסף מייטה
בן יוסף מייטה (באנגלית: Ben Youssef Meïté, נולד ב-11 בנובמבר 1986) הוא אצן מחוף השנהב. אלוף אפריקה בריצת 100 מטר (ניירובי 2010) ובריצת 200 מטר (פורטו נובו 2012) ושיאן חוף השנהב בריצת 100 מטר.
ביוגרפיה.
באליפות העולם שנערכה בברלין, גרמניה באמצע אוגוסט 2009 הוא סיים במקום 37 בריצת 100 מטר בתוצאה של 10.41 שניות ובמקום 20 בריצת 200 מטר בתוצאה של 20.78 שניות.
באליפות אפריקה שנערכה בניירובי, קניה בסוף יולי 2010 זכה מייטה בשתי מדליות, זהב וכסף. מדליית זהב בריצת 100 מטר בתוצאה של 10.08 שניות ומדליית כסף בריצת 200 מטר בתוצאה של 20.39 שניות. נוסף לכך, הוא סיים במקום שישי בריצת שליחים 4x100 מטר בתוצאה של 40.77 שניות.
באליפות העולם שנערכה בדאיגו, קוריאה הדרומית בסוף אוגוסט ובתחילת ספטמבר 2011 הוא סיים במקום 28 בריצת 100 מטר בתוצאה של 10.45 שניות ובמקום 33 בריצת 200 מטר בתוצאה של 20.97 שניות.
שבוע וחצי לאחר מכן, במשחקי אפריקה שנערכו במפוטו, מוזמביק באמצע ספטמבר 2011 זכה מייטה בשתי מדליות כסף, בריצת 100 מטר בתוצאה של 10.28 שניות ובריצת 200 מטר בואצה של 20.76 שניות.
באליפות העולם באולם שנערכה באיסטנבול, טורקיה ב-10 במרץ 2012 הוא סיים במקום עשירי בריצת 60 מטר בתוצאה של 6.71 שניות.
באליפות אפריקה שנערכה בפורטו נובו, בנין ב-1 ביולי אותה שנה הוא זכה במדליית זהב בריצת 200 מטר בתוצאה של 20.62 שניות. נוסף לכך, הוא סיים במקום רביעי בריצת שליחים 4x100 מטר בתוצאה של 40.10 שניות.
באולימפיאדת לונדון (2012) הוא סיים במקום 16 בריצת 100 מטר בתוצאה של 10.13 שניות. בשלב רבע הגמא הוא קבע שיא אישי ושיא לאומי חדש של 10.06 שניות.
באליפות העולם שנערכה בבייג'ינג, ב-23 באוגוסט 2015 הוא סיים במקום 18 בריצת 100 מטר בתוצאה של 10.17 שניות. בשלב המוקדמות הוא קבע שיא אישי ולאומי חדש של 10.05 שניות ועלה מהמקום ה-14 לשלב חצי הגמר.
במשחקי אפריקה שנערכו בברזוויל, רפובליקה של קונגו באמצע ספטמבר אותה שנה הוא זכה בשתי מדליות זהב, בריצת 100 מטר בשיא אישי ולאומי חדש של 10.04 שניות ובריצת שליחים 4x100 מטר בתוצאה של 38.93 שניות.
בתחרות שנערכה בצ'כיה ירד מייטה לראשונה בריצת 100 מטר מ-10 שניות וקבע שיא אישי חדש של 9.99 שניות.
באליפות אפריקה שנערכה בדרבן, דרום אפריקה בסוף יוני 2016 זכה מייטה בשתי מדליות, זהב וכסף. מדליית זהב בריצת 100 מוטר בתוצאה של 9.95 שניות, אך עם מהירות רוח גבית מעל המותר (2.4+ מ'/שנ') ומדליית כסף בריצת שליחים 4x100 מטר בתוצאה של 38.98 שניות.
חודש וחצי לאחר מכן, באולימפיאדת ריו דה ז'ניירו (2016) הוא סיים במקום שישי בריצת 100 מטר בשיא אישי ושיא לאומי חדש של 9.96 שניות. כבר בשלב חצי הגמר הוא קבע שיא אישי ושיא לאומי חדש של 9.97 שניות.
באליפות העולם שנערכה בלונדון, ב-5 באוגוסט 2017 הוא סיים במקום עשירי בריצת 100 מטר בתוצאה של 10.12 שניות. בשלב המוקדמות הוא קבע תוצאה של 10.02 שניות ועלה שלישי לשלב חצי הגמר.
בתחרות שנערכה באולם במץ, צרפת ב-11 בפברואר 2018 קבע מייטה בריצת 60 מטר שיא אישי חדש של 6.55 שניות.
באליפות העולם באולם שנערכה בבירמינגהאם, הממלכה המאוחדת ב-3 במרץ 2018 הוא סיים במקום עשירי בריצת 60 מטר בתוצאה של 6.59 שניות.
באליפות אפריקה שנערכה באסבה, ניגריה בתחילת אוגוסט אותה שנה הוא זכה במדליית ארד בריצת שליחים 4x100 מטר בתוצאה של 38.92 שניות וסיים במקום רביעי בריצת 100 מטר בתוצאה של 10.36 שניות, מאית השנייה איטי ממדליית ארד.
פוליטיקה של רומניה
הפוליטיקה ברומניה מתרחשת ברפובליקה חצי מייצגת-נשיאותית, בה ראש הממשלה משמש כראש הרשות המבצעת. הנשיא הוא ראש המדינה ובין תפקידיו לאשר חוקים שהעביר הפרלמנט. המערכת המפלגתית ברומניה היא רב-מפלגתית, עם סמכות חקיקה לממשלה ולשני בתי הפרלמנט-הסנאט (הבית העליון) ולבית הנבחרים (הבית התחתון).
חוקת רומניה שנחקקה בשנת 1991 הכריזה על רומניה כרפובליקה דמוקרטית וחברתית השואבת את ריבונותה מהעם. החוקה קובעת את סמכויות הנשיא, הפרלמנט, בית המשפט לחוקה, זכות הצבעה לכל אזרח שמלאו לו 18 שנה, מערכת בית משפט עצמאית. ה'אקונומניסט' סיווג את רומניה כדמוקרטיה לקויה.
הרשות המבצעת.
הנשיא נבחר בבחירות ישירות לקדנציה של חמש שנים ברוב מוחלט, ומוגבל לשתי קדנציות (עד לשנת 2004 כהונה ארכה ארבע שנים). הנשיא הוא ראש המדינה ותפקידיו הם שמירה על החוקה, אחריות על ענייני החוץ, המפקד העליון של הכוחות המזוינים ויו"ר המועצה העליונה להגנה לאומית. הוא משמש כמתווך בין מרכזי הכוח של המדינה ובין המדינה לעם. הנשיא ממנה את ראש הממשלה לאחר התייעצות עם מפלגה המחזיקה ברוב מוחלט בפרלמנט. אם אין מפלגה שמחזיקה ברוב מוחלט בפרלמנט, הנשיא מתייעץ עם כלל המפלגות. בשל עמימות בחוקה (סעיפים 81\1 ו-103\1), יכולים להיווצר מצבים בהם קואליציה עם רוב או מפלגה עם רוב יחסי בפרלמנט לא יוכלו להרכיב את הממשלה בגלל סירוב הנשיא.
הרשות המחוקקת.
הרשות המחוקקת ברומניה מורכבת משני בתי מחוקקים, הסנאט המשמש כבית העליון, המונה 176 חברים. ובית נבחרים שמשמש כבית התחתון ומונה 412 חברים. שיטת הבחירות היא רשימתית, אזורית, מחוזית כשכוחות המחוזות נע בין 4 ל-29. אחוז החיסמה עומד על חמישה אחוזים.
תוצאות הבחירות האחרונות.
בחירות לנשיאות.
הבחירות לנשיאות התקיימו ב-2 בנובמבר 2014, מאחר שאף אחד מהמועדים לא השיג יותר מ-50% מהקולות התקיים סיבוב שני ב-16 בנובמבר 2014.
הבחירות לפרלמנט.
הבחירות האחרונות לפרלמנט התקיימו ב-11 בדצמבר 2016.
Vampires Suck
דייוויד ביזלי
דייוויד ביזלי (באנגלית: David Beasley; נולד ב-26 בפברואר 1957 בדרלינגטון, קרוליינה הדרומית, ארצות הברית) הוא פוליטיקאי אמריקאי אשר כיהן כמושל קרוליינה הדרומית ומשנת 2017 מכהן כמנהל תוכנית המזון העולמית של האומות המאוחדות.
ביוגרפיה.
לאחר סיום לימודי אוניברסיטה דייוויד ביזלי החל בקריירה הפוליטית כחבר המפלגה הדמוקרטית. בשנת 1979 הוא נבחר לסנאט של המדינה בה מתגורר ובמקביל היה פעיל מפלגתי. בשנת 1991 הוא עבר למפלגה הרפובליקנית. כנציג מפלגה זו הוא השתתף בבחירות למושל בשנת 1994 וניצח עם הפרש קטן של 50% נגד 48%. המושל ביזלי היה המושל הראשון בדרום קרוליינה שקרא להוצאת דגל הקונפדרציה מבניין בית הנבחרים של המדינה. בנקודות רבות במהלך כהונתו הוביל המושל ביזלי את המאמצים להרגיע מתחים גזעיים תוך עידוד פיוס ושלום, והקים ועדה ליחסי גזע שתתקדם בנושא זה. הוא הכניס נשים וחברי קבוצות מיעוט לממשלה ולתפקידים הבכירים שבה. תחת ממשלו היה בדרום קרוליינה אחוז גבוה יותר של נשים בהנהגה הבכירה מכל מדינה אחרת בארצות הברית. הוא כיהן בתפקיד זה עד לשנת 1998 כאשר הפסיד בבחירות.
לאחר סיום הכהונה, בשנת 2004 הוא השתתף בבחירות לסנאט של ארצות הברית אך לא הצליח להיבחר.
בשנת 2005 הוא הקים חברה לייעוץ.
בשנת 2017 הוא מונה למנהל תוכנית המזון העולמית של האומות המאוחדות במקום ארת'ארין קאזן.
ראסי טיילור
ראסי טיילור (באנגלית: Russi Taylor; 4 במאי 1944 – 26 ביולי 2019) הייתה מדבבת אמריקאית. נודעה בשל דיבוב מיני מאוס של חברת וולט דיסני (לראשונה ב-1986) ומרטין פרינס מ"משפחת סימפסון" (לראשונה ב-1989).
ביוגרפיה.